ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038883
ขอให้แก้ไขปัญหาเสียงดังจากกลุ่มที่ออกมาเรียกร้องประชาธิปไตย บริเวณโดยรอบอนุสาวรีย์ชัยสมรภูมิ แขวงถนนพญาไท เขตราชเทวี กรุงเทพมหานคร เนื่องจากผู้ร้องแจ้งว่าตนเป็นแม่ค้าจำหน่ายสินค้าอยู่บริเวณดังกล่าว แต่ประสบปัญหาว่ามีกลุ่มคนที่ออกมาเรียกร้องประชาธิปไตยจำนวนประมาณ 4-5 คน บางครั้งจำนวนประมาณ 4-10 โดยมีการใช้ไมโครโฟน เปิดลำโพงขยายเสียง และมีการบันทึกภาพไลฟ์สดขณะที่ออกมาเรียกร้องประชาธิปไตย ในช่วงเวลาประมาณ 15.00-19.00น.  เป็นประจำทุกวัน แต่จะมีบางครั้งที่มีกลุ่มคนกลุ่มนี้มีธุระจะหยุดออกมาเรียกร้องประชาธิปไตยไปประมาณ 1-2 วัน ทำให้เสียงดังรบกวนไปทั่วบริเวณ ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก  ประสบปัญหามาเป็นระยะเวลาประมาณ 2-3 เดือนแล้ว จึงประสงค์ให้หน่วยงานที่เกี่ยวข้องแก้ไขปัญหาเสียงดังจากกลุ่มที่ออกมาเรียกร้องประชาธิปไตยบริเวณดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata